ম্যানমাৰত অব্যাহত আছে সামৰিক বাহিনীৰ ফেচিষ্ট শাসনৰ বিৰুদ্ধে নিষ্পেষিত জনতাৰ প্ৰতিবাদ। সেনাৰ বিৰুদ্ধে প্ৰতিবাদ কৰিবলৈ হাজাৰ হাজাৰ জনতা ৰাজপথলৈ ওলাই আহিছে। আৰু দেশৰ সেনাই সেই প্ৰতিবাদবোৰ দমনৰ নামত নৃশৃংসতাৰ নজিৰ গঢ়ি তুলিছে।
একে সময়তে ৰাষ্ট্ৰসংঘৰ এক প্ৰতিবেদনত প্ৰকাশ পাইছে বিগত এবছৰত সামৰিক বাহিনীৰ অত্যাচৰত মৃত্যু হৈছে।
১ হাজাৰ ৫০০ জনৰো অধিক প্ৰতিবাদকাৰীৰ ।
এই প্ৰতিবেদন দাখিল কৰিছে ৰাষ্ট্রসংঘৰ মানবাধিকাৰ দপ্তৰে। ফেচিষ্ট চৰকাৰে সম্পূর্ণ বেআইনিভাবে আটক কৰিছে।
১১ হাজাৰ ৭৮৭ জন গণতন্ত্রকামীক।
তেওঁলোকৰ মাজত ৯ হাজাৰ আন্দোলনকাৰীক এতিয়াও বন্দি কৰি ৰাখিছে সেনাই। সেনাবাহিনীৰ বিৰুদ্ধে প্রতিবাদ কৰা বাবেই গণতন্ত্রকামী জনতাক বন্দী কৰি অতি নৃশৃংসভাবে হত্যা কৰা হৈছে বুলি ৰাষ্ট্রসংঘই প্ৰতিবেদনত প্ৰকাশ কৰিছে।
এই পৰিসংখ্যা কেৱলমাত্ৰ প্ৰতিবাদী মিচিলত হোৱা হোৱা মৃত্যুৰ।
ম্যানমাৰত সশস্ত্ৰ সংঘৰ্ষত মৃত্যু হোৱা লোকৰ সংখ্যা আৰু কেইবাহাজাৰলৈ বৃদ্ধি পাব পাৰে বুলি ৰাষ্ট্রসংঘই উদ্দেগ প্ৰকাশ কৰিছে।
উল্লেখ্য যে, ২০২১ চনৰ ফেব্ৰুৱাৰী মাহত ম্যানমাৰত সামৰিক অভ্যুত্থান সংঘটিত হয়। জননেতা চ্যু কীৰ নিৰ্বাচিত চৰকাৰখন তাতমাডোৰ সেনাই উৎখাত কৰিছিল। তেতিয়াৰ পৰা, সেনাৰ বিৰুদ্ধে প্ৰতিবাদ কৰি আহিছে ম্যানমাৰৰ জনতাই।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
